text: Vejle er Danmarks heldigste by
  06 september 2016 kl. 15.08
  Endnu en gang regner det i Vejle. Altså med penge. Der er nemlig fundet endnu en lotto-millionær i byen.
  Vejle er den by, hvor der i år er vundet flest penge i lotto. Igen i lørdags skete det nemlig, at en person fra Vejle blev millionær.
  1.223.703 kroner vandt den heldige lotto-spiller. Vejlenseren havde syv rigtige, og det indbragte altså personen lidt over en million kroner.
  I Vejle har spillerne tilsammen vundet cirka 178.200.000 kroner - altså 178 millioner kroner. Det store beløb er godt hjulpet på vej af én gevinst på 140 millioner kroner.
  Men faktisk er Vejle også den by - sammen med Esbjerg - hvor der er vundet flest milliongevinster i år. Fem personer i hver by har vundet over en millioner kroner i lotto, Vejle har dog vundet langt flest penge, fordi Esbjerg-vinderne tilsammen "kun" har vundet 25 millioner kroner.
  
  Top 12 største Lotto-vindere i Syd- og Sønderjylland
  1.    140.358.416 kr., 2016: Q8 Horsensvej, Vejle (Onsdags Lotto)2.   43.853.592 kr.,  2012: Telma Storegade, Agerbæk (Joker)3.    25.083.799 kr., 2006: OK Nærbutik, Kolding (Lotto)4.    20.000.00 kr., 2010:  Diagonalkiosken, Give (Lotto)5.    18.015.539 kr., 2014: Superbrugsen, Vorbasse (Lotto)6.    16.415.516 kr., 2008: Allé Købmanden, Vejle (Onsdags Lotto)7.    13.000.000 kr., 2009: Bilka, Esbjerg (Lotto)8.    12.912.928 kr., 2007: Føtex, Rødovre (Joker)BEMÆRK: Vinder er fra 6700 Esbjerg, men har købt kupon i Rødovre9.    12.647.164 kr., 2015: Kvaglund Tank,  Esbjerg(Lotto)10.  12.587.985 kr., 2016: Petit Tobaksforretning,  Sønderborg (Onsdags Lotto)11. 12.376.827 kr., 2015:  Meny, Harlev (Lotto)BEMÆRK: Vinder er fra 6372 Byllerup Bov, men har købt kupon i Harlev12.  12.100.850 kr., 2015: vundet på Online, Vinder er fra Aabenraa.
  
  